Sygedage kan stå butiksejere dyrt. Men helt usædvanligt dyre følger fik det for indehaveren af Budolfi Kiosk i Aalborg. 15.000 kr. kostede det kioskejeren at være fraværende netop den dag, Fødevarekontrollen aflagde det årlige besøg. Den tilstedeværende ekspedient kunne nemlig ikke lige finde skemaet med butikkens egenkontrolprogram. Selv ikke et tilbud om at finde skemaet og omgående at bringe det til Fødevarestyrelsen formåede at forhindre, at der vankede en klækkelig bøde. Det forekommer ikke bare det nordjyske, socialdemokratiske folketingsmedlem Bjarne Laustsen urimeligt, det er også i direkte modstrid med den ny fødevarelov: - Den ny fødevarelov giver hjemmel til at udskrive bøder på højst 10.000 kr. til butikker med mindre end ni ansatte. Når Fødevarestyrelsen udskriver en større bøde til Budolfi Kiosk, er det dermed i modstrid med loven, siger Bjarne Laustsen.

Opsummering:
Kioskejer var der ikke da Fødevarekontrollen kom